Restu mõis
Restu mõis (saksa keeles Rösthof) oli rüütlimõis Sangaste kihelkonnas Tartumaal. Mõisat mainiti esimest korda 1499 seoses sellega, et Cracht von der Lude müüs mõisa Fromhold Tiesenhausenile. Mõisa viimane omanik enne 1919. aasta mõisate võõrandamist oli Alfred Nikolai von Roth. 1919–1998 asus mõisa peahoones Restu kool. 1930. aastatel tehti kooli tarbeks hoonele ka suurem juurdeehitis. Mõisa peahoone on praegu eraomanduses.